Diari Oficial de la Generalitat Valenciana


Sumari del DOGV 7037, del 03-06-2013 (2013/5341)

Notificació del laude emés per la Junta Arbitral de Transports d'Alacant. Expedient número 121/12-A.
----------------------------------------------------------------------------------------------------

### Dades del document

Número de DOGV
:   7037

Data del DOGV
:   03-06-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/5341


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació del laude emés per la Junta Arbitral de Transports d'Alacant. Expedient número 121/12-A. [2013/5341]  
Ramón Escrig Moreno, president de la Junta Arbitral de Transports d'Alacant, manifesta que d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Nictrans, SL, que s'ha dictat un laude en l'expedient a què es fa referència i atés que no ha sigut possible notificar-lo per estar en parador desconegut, ignorat o per absència, es fa a través d'esta publicació, als efectes legals oportuns. El contingut íntegre del laude és el que s'assenyala a continuació:  
«Tribunal. President: Ramón Escrig Moreno. Vocals: Francisco Ortiz Gutiérrez, Miguel García Navarro. Secretària vocal: Carolina Casal Asensio. Parts: reclamant: GP Grupajes, SL, representada per Antonio Gabaldón Giménez; reclamat: Nictrans, SL, que no compareix a l'acte de la vista.  
Una vegada iniciada la vista oral pel president, es procedix a comprovar la identitat de la part compareixent i la qualitat amb què intervé.   
S'informa que, atesa la reiterada impossibilitat de citació i notificació realitzada a través del servici de correus, es va procedir a publicar-la per mitjà d'edictes a través del Diari Oficial de la Comunitat Valenciana número 6993, de data 28 de març de 2013.   
La Junta té coneixement, per una informació facilitada per la demandant, que la mercantil reclamada està immersa en la tramitació d'un concurs voluntari abreviat, declarat per la Interlocutòria de 19 de febrer de 2013, del Jutjat Mercantil número 3 d'Alacant (Elx), actuacions 51/4205IP.  
Una vegada concedida la paraula a la reclamant, basa la seua reclamació en els següents antecedents de fet:   
1. Es ratifica en tots els motius de la seua demanda i manifesta que com a conseqüència de les relacions comercials existents entre les parts, la reclamant va realitzar, a compte de la reclamada, un transport de Carmignano (Itàlia) a Crevillent (Alacant-Espanya), segons queda especificat en la factura adjunta a la demanda. La factura reclamada és la número 2/2370, de 13 d'agost de 2012, per l'import de 1.972,96 euros.  
Atés que s'han realitzat diverses gestions de cobrament sense aconseguir-ho, s'interposa esta demanda, amb la sol·licitud que, una vegada se'n reconega el dret, es condemne la reclamada a pagar la quantitat de 1.972,96 euros, mes els interessos legals produïts.  
S'apliquen els fonaments jurídics següents:  
1. Quant a la competència territorial, referida als transports realitzats, l'article 31.1 del CMR diu: per a tots els litigis a què puga donar lloc el transport regulat per este conveni, el demandant podrà triar, fora de les jurisdiccions dels països contractants, designades de comú acord per les parts del contracte, les jurisdiccions del país al territori del qual: a) El demandat té la seua residència habitual, el seu domicili principal o sucursal d'agència per mitjà de la qual ha sigut conclòs el contracte de transport i b) Està situat el lloc en què el transportista es va fer càrrec de la mercaderia o el lloc designat per a lliurar-la; i només es podran triar estes jurisdiccions. En este mateix sentit, assenyala la competència territorial de la Junta Arbitral en els articles 6 i 7.2 del Reglament de la LOTT (RD 1211/1990) referida al transport nacional.   
  
2. La submissió, a més d'estar expressament pactada en el document CMR, està determinada d'acord amb l'article 38 de la Llei 16/1987, de 30 de juliol, d'Ordenació dels transports terrestres, d'acord amb la redacció que en fa l'article 162 de la Llei 13/1996, de 30 de desembre, de mesures fiscals, administratives i d'orde social, que modifica la Llei 16/1987, de 30 de juliol, d'ordenació dels transports terrestres: "es presumirà que hi ha l'esmentat acord de sotmetiment a l'arbitratge de les juntes sempre que la quantia de la controvèrsia no excedisca de 6.000,00 euros i cap de les parts intervinents en el contracte hagen manifestat expressament a l'altra la seua voluntat en contra abans del moment en què s'inicie o hauria d'haver-se iniciat la realització del servici o activitat contractat".  
No consta en la documentació probatòria aportada que s'haja fet cap manifestació en el sentit d'excepció de la presumpció assenyalada, motiu que induïx la Junta Arbitral a aplicar la submissió de l'article 38, ja que si haguera volgut pactar per a estos transports una submissió expressa diferent hauria d'haver-se manifestat en el moment anterior a l'execució del transport.  
3. La normativa nacional està complementada, quant als transports de caràcter internacional, pel Conveni de 19 de maig de 1956, al qual es va adherir Espanya per l'instrument del 12 de setembre de 1973 (Ministeri d'Assumptes Exteriors, BOE de 7 de maig de 1974 núm. 109). Contracte de transport internacional de mercaderies per carretera (CMR), modificat pel Protocol de 5 de juliol de 1978, al qual es va adherir Espanya per l'instrument de 23 de setembre de 1982 (cap de l'Estat), publicat en el Boletín Oficial del Estado de 18 de desembre de 1982 número 203, que establix per a qüestions de competència el que regula l'article 31.1.a. No obstant això i atés que el CMR no constituïx una regulació completa i sistemàtica dels transports de mercaderies per carretera, les seues llacunes han de completar-se acudint a les normes materials internes dels estats, i per tant supletòriament hi seran aplicables, si pertoca, el Codi de Comerç, la LOTT i el seu reglament i la resta de normes de procediment aplicables de manera general.  
En este cas hi ha la circumstància que la contractació és realitzada per empreses que en tenen la residència o establiment a Espanya, lloc on es produïx la contractació, tot i que posteriorment la càrrega o descàrrega es produïsca en un país diferent.  
4. De les manifestacions realitzades en la vista es deduïx que, efectivament, els ports que són reclamats en esta demanda i les factures dels quals consten adjuntes a esta, van ser realitzats, cosa que determina el dret a cobrar-los per part de la reclamant.  
5. Diu l'article 52.1 de la Llei 22/2003, de 9 de juliol, Concursal: "Els procediments arbitrals en tràmit en el moment de la declaració de concurs es continuaran fins a la fermesa del laude, aplicant-s'hi les normes incloses en l'article 40 de la Llei 38/2011, de 10 d'octubre, que modifica l'article 51.1 de la Llei 22/2003 assenyalada adés".  
  
Per tal com la demanda va ser presentada davant d'esta Junta Arbitral d'Alacant el 20 de desembre de 2012, la Junta resol quant al reconeixement del dret de cobrament pel concepte assenyalat (ports realitzats), i en queda supeditada l'execució al que establix la Llei 38/2011, de 10 d'octubre, que modifica la Llei 22/2003, de 9 de juliol, Concursal, en l'article 42, que modifica els apartats 1 i 3 de l'article 55.  
  
Per tot això, una vegada valorades les declaracions manifestades en la vista i la resta de documents que consten en l'expedient, després de les consideracions oportunes, la Junta, per unanimitat dels seus membres, dicta el laude següent:  
Estimar la demanda interposada per GP Grupajes, SL, representada per Antonio Gabaldón Giménez, contra Nictrans, SL, ja que dels fets relatats, documents probatoris i declaracions efectuades es desprén que, ja que s'han realitzat els transports reclamats amb les condicions contractuals convingudes, cal pagar-ne l'import.   
  
Per tot això, Nictrans, SL, haurà de pagar a GP Grupajes, SL, la quantitat de mil nou-cents setanta-dos euros i noranta-sis cèntims (1.972,96 euros), més els interessos produïts a partir de la interposició d'esta demanda (20.12.1012) i que es calcularan en el moment de l'execució d'este laude.  
Contra este laude es pot exercir l'acció d'anul·lació davant del Tribunal Superior de Justícia de la Comunitat Valenciana, en el termini de dos mesos següents al dia que es notifique, d'acord amb el que disposen els articles 40 a 43, ambdós inclosos, de la Llei 60/2003, de 23 de desembre, d'Arbitratge.  
Sense perjuí del que s'ha dit adés, dins dels 10 dies següents al de la notificació del laude, se'n podrà sol·licitar a esta Junta Arbitral la correcció, l'aclariment o la complementació, d'acord amb l'article 39 de la Llei d'Arbitratge esmentada.  
Després d'haver transcorregut 20 dies des de la notificació d'este laude a les parts, se'n podrà instar l'execució forçosa, davant del Jutjat de Primera Instància d'Alacant, de conformitat amb el que establixen els articles 44 i 45 de la Llei 60/2003, de 23 de desembre, d'Arbitratge, i 548 de la Llei 1/2000, de 7 de gener, d'Enjudiciament Civil».  
Els terminis de recursos esmentats inclosos en el laude transcrit seran computables a partir de l'endemà de la publicació d'este edicte en el Diari Oficial de la Comunitat Valenciana.  
  
Alacant, 18 d'abril de 2013.- El president de la Junta Arbitral de Transports d'Alacant: Ramón Escrig Moreno.